CELEX: 32021D2159
Language: hu
Date: 2021-11-25 00:00:00
Title: Az Európai Parlament és a Tanács (EU) 2021/2159 határozata (2021. november 25.) Spanyolország EGF/2021/001 ES/País Vasco metal referenciaszámú kérelme nyomán az elbocsátott munkavállalók támogatását szolgáló Európai Globalizációs Alkalmazkodási Alap igénybevételéről

2021.12.7.   
               
               
                  HU
               
               
                  Az Európai Unió Hivatalos Lapja
               
               
                  L 436/38
               
            
         AZ EURÓPAI PARLAMENT ÉS A TANÁCS (EU) 2021/2159 HATÁROZATA
         (2021. november 25.)
         Spanyolország EGF/2021/001 ES/País Vasco metal referenciaszámú kérelme nyomán az elbocsátott munkavállalók támogatását szolgáló Európai Globalizációs Alkalmazkodási Alap igénybevételéről
         AZ EURÓPAI PARLAMENT ÉS AZ EURÓPAI UNIÓ TANÁCSA,
         tekintettel az Európai Unió működéséről szóló szerződésre,
         tekintettel az elbocsátott munkavállalók támogatását szolgáló Európai Globalizációs Alkalmazkodási Alapról (EGAA) és az 1309/2013/EU rendelet hatályon kívül helyezéséről szóló, 2021. április 28-i (EU) 2021/691 európai parlamenti és tanácsi rendeletre (1) és különösen annak 15. cikke (1) bekezdésére,
         tekintettel az Európai Parlament, az Európai Unió Tanácsa és az Európai Bizottság közötti, a költségvetési fegyelemről, a költségvetési ügyekben való együttműködésről és a hatékony és eredményes pénzgazdálkodásról, valamint az új saját forrásokról és az új saját források bevezetésére vonatkozó ütemtervről szóló, 2020. december 16-i intézményközi megállapodásra (2) és különösen annak 9. pontjára,
         tekintettel az Európai Bizottság javaslatára,
         mivel:
         
                     (1)
                  
                  
                     Az elbocsátott munkavállalók támogatását szolgáló Európai Globalizációs Alkalmazkodási Alap (EGAA) célja a szolidaritás kifejezése, valamint a tisztességes és fenntartható foglalkoztatás előmozdítása az Unióban azáltal, hogy fontosabb szerkezetátalakítások esetén támogatást nyújt az elbocsátott munkavállalóknak és a tevékenységüket megszüntető önálló vállalkozóknak, továbbá segíti őket abban, hogy a lehető legrövidebb időn belül újra tisztességes és fenntartható foglalkoztatáshoz jussanak.
                  
               
                     (2)
                  
                  
                     Az EGAA éves maximális összege az (EU, Euratom) 2020/2093 tanácsi rendelet (3) 8. cikkében meghatározottaknak megfelelően (2018-as árakon számítva) nem haladhatja meg a 186 millió EUR összeget.
                  
               
                     (3)
                  
                  
                     2021. június 25-én Spanyolország az Európai Közösségen belül folyó gazdasági tevékenységek statisztikai osztályozási rendszere (NACE) (4) Rev. 2. szerinti 25. ágazatban (Fémfeldolgozási termék gyártása, kivéve gép, gépi berendezés) a spanyolországi País Vasco (ES21) statisztikai célú területi egységek nómenklatúrája (NUTS) (5) 2 szintű régióban bekövetkezett elbocsátásokra tekintettel az EGAA igénybevételére irányuló kérelmet nyújtott be. A kérelmet az (EU) 2021/691 rendelet 8. cikke (5) bekezdésének megfelelően további információkkal is kiegészítették. A kérelem eleget tesz az EGAA-ból folyósított pénzügyi hozzájárulás nyújtására vonatkozó, az (EU) 2021/691 rendelet 13. cikkében meghatározott feltételeknek.
                  
               
                     (4)
                  
                  
                     Az EGAA-t ezért igénybe kell venni a Spanyolország által benyújtott kérelem alapján nyújtandó, 1 214 607 EUR összegű pénzügyi hozzájárulás folyósítása érdekében.
                  
               
                     (5)
                  
                  
                     Az EGAA igénybevételéhez szükséges idő minimalizálása érdekében ezt a határozatot az elfogadása napjától kell alkalmazni,
                  
               ELFOGADTA EZT A HATÁROZATOT:
         
            1. cikk
            Az Unió 2021-es pénzügyi évre vonatkozó általános költségvetésének keretein belül az elbocsátott munkavállalók támogatását szolgáló Európai Globalizációs Alkalmazkodási Alapból 1 214 607 EUR összeg igénybevételére kerül sor kötelezettségvállalási és kifizetési előirányzatok formájában.
         
         
            2. cikk
            Ez a határozat az Európai Unió Hivatalos Lapjában való kihirdetésének napján lép hatályba.
            Ezt a határozatot 2021. november 25-től kell alkalmazni.
         
         
            Kelt Strasbourgban, 2021. november 25-én.
            
               
                  az Európai Parlament részéről
               
               
                  az elnök
               
               David Maria SASSOLI
            
            
               
                  a Tanács részéről
               
               
                  az elnök
               
               Anže LOGAR
            
         
         
            (1)  HL L 153., 2021.5.3., 48. o.
         
         
            (2)  HL L 433. I, 2020.12.22., 28. o.
         
         
            (3)  A Tanács (EU, Euratom) 2020/2093 rendelete (2020. december 17.) a 2021–2027-es időszakra vonatkozó többéves pénzügyi keretről (HL L 433. I, 2020.12.22., 11. o.).
         
            (4)  Az Európai Parlament és a Tanács 1893/2006/EK rendelete (2006. december 20.) a gazdasági tevékenységek statisztikai osztályozása NACE Rev. 2. rendszerének létrehozásáról és a 3037/90/EGK tanácsi rendelet, valamint egyes meghatározott statisztikai területekre vonatkozó EK-rendeletek módosításáról (HL L 393., 2006.12.30., 1. o.).
         
            (5)  A Bizottság (EU) 2019/1755 felhatalmazáson alapuló rendelete (2019. augusztus 8.) a statisztikai célú területi egységek nómenklatúrájának (NUTS) létrehozásáról szóló 1059/2003/EK európai parlamenti és tanácsi rendelet mellékleteinek módosításáról (HL L 270., 2019.10.24., 1. o.).